Dagfinn Morseth

Dagfinn Morseth (1898–1958) var en norsk arkitekt.

Han vokste opp i Stjørdal, der faren, Olaus Morseth, var amtsdyrlege og kommunepolitiker.

Morseth ble uteksaminert fra NTHs arkitektavdeling i 1923 og studerte deretter ved Det norske arkitektakademi (NAL-akademiet) i 1924–25. Han fikk stipender og gjorde en rekke studiereiser til forskjellige land. Han arbeidet ved flere forskjellige arkitektkontorer før han opprettet egen praksis i 1931 og samarbeidet med Mads Wiel Gedde i firmaet Morseth & Wiel Gedde fra 1932. De er ikke minst kjent for kirkene i Lillestrøm og på Notodden. De utarbeidet reguleringsplan for drabantbybebyggelsen på Etterstad i Oslo. De tegnet også flere sykehus samt rådhus og fabrikkanlegg.

Morseth var dessuten konsultativ distriktsarkitekt for Hedmark og Oppland ved gjenreisningen i 1940–45. Han hadde også en rekke tillitsverv i forbindelse med arkitektyrket.

 Verker i utvalg 
 Lillestrøm kirke (1933–35, sammen med Mads Wiel Gedde)
 Notodden kirke (1932–38, sammen med Mads Wiel Gedde)
 Jar kirke (tegnet 1938, sammen med Mads Wiel Gedde og Peer Qvam; sistnevnte var utførende arkitekt, og kirken ble innviet i 1961)
 Anlegg for Per Kure Norsk Motor- og Dynamofabrik, Hasle, Oslo (1935 og 1945–49, sammen med Mads Wiel Gedde)NRK
 Reguleringsplan for Etterstad i Oslo (1947-51, sammen med Mads Wiel Gedde)
 Harstad rådhus (1953, sammen med Mads Wiel Gedde)Arkitekturguide for Nord-Norge og Svalbard
 Haugesund Sanitetsforenings Revmatismesykehus (1958, sammen med Mads Wiel Gedde)

 Referanser 

 Litteratur 


 Eksterne lenker 



Kategori:Personer fra Stjørdal kommune